Alexandre Koyré

Alexandre Vladimirovich Koyré (Russies: Александр Владимирович Койранский, Taganrog (by die See van Azov), 29 Augustus 1892 - Parys, 28 April 1964) was 'n Franse wetenskapsfilosoof en wetenskaphistorikus van Russiese oorsprong. Sy bekendste werk is From the Closed World to the Infinite Universe uit 1958.

Alexander Koyré studeer in Göttingen in Duitsland met Edmund Husserl en David Hilbert, en doseer later aan die Sorbonne, een van Parys se universiteite. Hy het begin met klasse oor Hegel, maar het verder gewerk op die geskiedenis van godsdiens en metafisika. Koyré het later gefokus op Galileo Galilei, Plato en Isaac Newton. Hy kan dus geplaas word binne 'n wyer tradisie van Franse wetenskapsfilosowe soos Leon Brunschvicg, Émile Meyerson, Gaston Bachelard, Jean Cavaillès, Helène Metzger en Georges Canguilhem.

Koyré was 'n groot invloed op Europese en Amerikaanse wetenskapsfilosowe soos Thomas Kuhn en Paul Feyerabend. In 1961 het hy die George Sarton-medalje vir sy werk op die gebied van wetenskapgeskiedenis ontvang.

Publikasies 
 1929: La Philosophie de Jacob Boehme. Parys, Jean Vrin.
 1939: Études galiléennes. Parys, Hermann.
 1958: From the Closed World to the Infinite Universe. New York, Harper.
 1961: La Révolution astronomique: Copernic, Kepler, Borelli. Parys, Hermann.
 1994: Introduction à la lecture de Platon. Parys, Gallimard.

Notas 

Geboortes in 1892
Sterftes in 1964
Franse akademici
Franse filosowe
Franse geskiedkundiges